கேள்வி: முப்பீனைல்போரேன் - கட்டமைப்பு குறித்து விரிவாக சொல்லுங்கள்.
பதில்: முப்பீனைல் போரேனின் உள்ளகமான BC3, முக்கோண சமதளக் கட்டமைப்பில் உள்ளது. இந்த உள்ளகத் தளத்திலிருந்து பீனைல் குழுக்கள் 30 பாகை (அலகு) கோணத்தில் சுழற்றப்பட்டுள்ளன. முப்பினைல்போரேனும் பெர்புளோரோமுப்பீனைல் போரேனும் கட்டமைப்பு ரீதியாக ஒத்த சேர்மங்களாக இருந்தாலும் இவற்றின் இலூயிசு அமிலத்தன்மை ஒத்ததாக இல்லை. BPh3 வலிமையற்ற இலூயிசு அமிலமாகவும் அதேசமயம் B(C6F5)3 வலிமையான இலூயிசு அமிலமாகவும் உள்ளன. புளோரின் அணுக்களின் எலக்ட்ரான் கவர்திறன் காரணமாக இந்த வேறுபாடு நிகழ்கிறது. BF3 மற்றும் BCl3. போன்றவை பிற போரான் இலூயிசு அமிலங்களாகும்.
கேள்வி: முப்பீனைல்போரேன் - தயாரிப்பு பற்றி தகவல் சொல்.
பதில்: முப்பீனைல் போரேன் முதன்முதலில் 1922 ஆம் ஆண்டில் தயாரிக்கப்பட்டது. இது பொதுவாக போரான் முப்புளோரைடு ஈரீத்தைல் ஈத்தரேட்டுடன் பீனைல் மக்னீசியம் புரோமைடு என்ற கிரிக்கனார்டு வினையாக்கியைச் சேர்த்து தயாரிக்கப்படுகிறது. : BF3•O(C2H5)2 + 3 C6H5MgBr → B(C6H5)3 + 3 MgBrF + (C2H5)2O மும்மெத்திலமோனியம்டெட்ராபீனைல்போரேட்டை வெப்பச் சிதைவுக்கு உட்படுத்தி சிறிய அளவுகளிலும் மும்மெத்தில் போரேன் தயாரிக்கப்படுகிறது. : [B(C6H5)4][NH(CH3)3] → B(C6H5)3 + N(CH3)3 + C6H6
கேள்வி: முப்பீனைல்போரேன் - பயன்கள் பற்றி தகவல் சொல்.
பதில்: டு பாண்டு முறையில் பெருமளவில் உற்பத்தி செய்யப்படும் முப்பீனைல் போரேனை, பியூட்டாடையீனை ஐதரோசயனேற்ற வினையீன் மூலம் நைலான் இடைநிலையான அடிபோநைட்ரைலை உருவாக்க பயன்படுத்துகின்றனர். டு பாண்டு முறை என்பது சோடியம் உலோகம், அரைல் ஆலைடான குளோரோ பென்சீன், இரண்டாம்நிலை ஆல்கைல்போரேட்டு எசுத்தர் ஆகியவற்றை வினைப்படுத்தி முப்பீனைல் போரேனை பெருமளவில் உற்பத்தி செய்யும் முறையாகும்.C. R. Guibert and J. L. Little, “Alkyl- and Arylboranes,” ''Ullmanns’s Encyclopedia of Industrial Chemistry'', Wiley-VCH Verlag, Weinheim, 2005. பிரிடின்-முப்பீனைல்போரேன் போன்ற மூவரைல்போரேன் அமீன் அணைவுச் சேர்மங்களைத் தயாரிக்கப் பயன்படுகிறது. அரைலிக் எசுத்தர்களின் பலபடியாக்கல் வினையில் இந்த அணைவுச் சேர்மங்கள் வினையூக்கியாகச் செயற்படுகின்றன.